Diari Oficial de la Generalitat Valenciana


Sumari del DOGV 7292, del 10-06-2014 (2014/4944)

Notificació de l'Acord de la Comissió Territorial d'Urbanisme de 30 de setembre de 2013. Expedient 60/13. Villena.
------------------------------------------------------------------------------------------------------------------

### Dades del document

Número de DOGV
:   7292

Data del DOGV
:   10-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4944


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de l'Acord de la Comissió Territorial d'Urbanisme de 30 de setembre de 2013. Expedient 60/13. Villena. [2014/4944]  
Atés que han resultat infructuoses les gestions realitzades per a efectuar la notificació dirigida a Promociones Gil y Requena, SL, promotor de l'expedient 60/13 Villena. Homologació i pla parcial del sector Mercat (PL-02/1252)», i d'acord amb el que preveu l'article 59.5 de la Llei de Règim Jurídic de les Administracions Públiques i del Procediment Administratiu Comú, es porta a efecte pel present edicte.  
Acte que es notifica: Acord de 30 de setembre de 2013, de la Comissió Territorial d'Urbanisme.  
La Comissió Territorial d'Urbanisme, en la sessió realitzada el dia 30 de setembre de 2013, va adoptar per unanimitat dels assistents l'acord següent.  
  
«Expedient 60/13 Villena, Homologació i pla parcial del sector Mercat. Promogut per Promociones Gil y Requena, SL.  
Vist l'expedient de referència i sobre la base dels antecedents i consideracions següents:  
  
Antecedents  
1. El projecte es va sotmetre a informació pública pel procediment simplificat previst en l'article 48 de la Llei 6/1994, Reguladora de l'Activitat Urbanística (d'ara en avant, LRAU), a instàncies de la mercantil Jardines del Grec, SL, es va depositar la documentació en una notaria i en l'ajuntament, es van enviar avisos als titulars cadastrals de béns i drets afectats per la proposta i se'n van inserir anuncis en el Diari Oficial de la Generalitat Valenciana de 23 de maig de 2001 i en el diari Las Provincias de 17 de maig de 2001. Advertits en seu municipal errors en la identificació dels titulars cadastrals, per mitjà d'oficis remesos en data 20 de novembre de 2001 es va concedir audiència als titulars cadastrals no avisats inicialment.  
En el període prorrogat decidit per Decret d'Alcaldia de data 30 de maig de 2001 es va presentar una alternativa en competència per part de la mercantil Promociones Gil y Requena, SL.  
Durant el període d'exposició pública es va presentar una al·legació, que consta que va ser sotmesa a informe, i va ser resolta pel Ple municipal.  
L'expedient va ser aprovat provisionalment en sessió plenària realitzada el dia 16 de maig de 2002.  
Introduïdes correccions com a conseqüència de diversos requeriments efectuats des d'este servici territorial, la documentació corregida va ser aprovada provisionalment en sessions plenàries realitzades en dates 30 de juny de 2005 i 13 de març de 2006.  
2. L'objecte de l'expedient és l'homologació d'un sector de sòl classificat en el Pla General de Villena com a sòl urbanitzable programat. Així mateix, s'interessa l'aprovació del pla parcial que es proposa per al mateix àmbit, d'acord amb el que preveu la disposició transitòria primera de la LRAU.  
Es tracta d'un sector de vora situat a l'oest del nucli urbà consolidat, junt amb una dotació escolar existent. La seua superfície és de 62.739 m². S'assigna al sector un ús global residencial, amb ús compatible terciari. De la edificabilitat total, 0,51 m² sostre/m²s, es determina com a índex d'edificabilitat residencial el de 0,50 m² sostre/m²s, i com a índex d'edificabilitat terciària el de 0,01 m² sostre/m²s.  
Determina un nombre màxim de 184 vivendes.  
3. L'expedient va ser sotmés a la consideració de la Comissió Territorial d'Urbanisme d'Alacant en data 28 de juliol de 2010, que va adoptar l'acord ?que des del Servici Territorial d'Urbanisme es demane informe a l'Administrador d'Infraestructures Ferroviàries (ADIF), titular de la via, amb caràcter previ al sotmetiment de l'expedient a la consideració d'esta comissió per a la seua aprovació definitiva?.  
  
El dit informe va ser sol·licitat des del Servici Territorial d'Urbanisme en data 30 de juliol de 2010, i emés per ADIF en data 1 de setembre de 2010, en què reclama que s'incorporaren a la documentació tècnica determinades condicions. Este informe es va traslladar des del Servici Territorial d'Urbanisme a l'Ajuntament de Villena en data 8 de setembre de 2010, a fi que s'hi incorporaren, i amb la indicació que la documentació així modificada haurà de ser aprovada pel Ple municipal i remetre's al Servici Territorial d'Urbanisme d'Alacant per triplicat exemplar i degudament diligenciat pel secretari municipal en relació amb l'aprovació esmentada, i que haurà de remetre-se'n, a més, un exemplar en format electrònic.  
D'altra banda, en data 8 d'octubre de 2010 va tindre entrada en el Servici Territorial d'Urbanisme informe emés per la Direcció General d'Infraestructures Ferroviàries del Ministeri de Foment en què reclama que s'incorporaren a la documentació tècnica determinades condicions. Este informe es va traslladar des del Servici Territorial d'Urbanisme a l'Ajuntament de Villena en data 18 d'octubre de 2010, a fi que s'hi incorporaren, amb la indicació que la documentació així modificada haurà de ser aprovada pel Ple municipal i remetre's al Servici Territorial d'Urbanisme d'Alacant per triplicat exemplar i degudament diligenciat pel secretari municipal en relació amb l'aprovació esmentada, i que haurà de remetre-se'n, a més, un exemplar en format electrònic.  
  
4. Per mitjà d'un escrit de data 21 de juny de 2011, notificat el 29 de juny de 2011, es va comunicar a l'Ajuntament de Villena el següent:  
?Està en tramitació en el Servici Territorial d'Urbanisme l'expedient de referència i consta que, en data 8 de setembre de 2010, es va traslladar a eixe ajuntament l'informe emés per ADIF en data 1 de setembre de 2010, a fi que s'incorporaren en la documentació tècnica les qüestions assenyalades en este, amb la indicació que la documentació així modificada haurà de ser aprovada pel Ple municipal i remetre's al Servici Territorial d'Urbanisme d'Alacant per triplicat exemplar i degudament diligenciat pel secretari municipal en relació amb l'aprovació esmentada. Haurà de remetre-se'n, a més, un exemplar en format electrònic.  
  
Consta igualment que en data 18 d'octubre de 2010 es va traslladar a eixe ajuntament l'informe emés per la Direcció General d'Infraestructures Ferroviàries del Ministeri de Foment en data 29 de setembre de 2010, a fi que s'incorporaren en la documentació tècnica les qüestions assenyalades en este, amb la indicació que la documentació així modificada haurà de ser aprovada pel Ple municipal i remetre's al Servici Territorial d'Urbanisme d'Alacant per triplicat exemplar i degudament diligenciat pel secretari municipal en relació amb l'aprovació esmentada. Haurà de remetre-se'n, a més, un exemplar en format electrònic.  
  
No consta fins al dia de hui en el Servici Territorial d'Urbanisme que l'Ajuntament haja remés la documentació requerida, i l'expedient es troba paralitzat per esta causa.  
Se l'advertix que, fins que no es complete la documentació en els termes assenyalats, l'expedient seguirà paralitzat, per la qual cosa, de conformitat amb el que establix l'article 92 de la Llei de Règim Jurídic de les Administracions Públiques i del Procediment Administratiu Comú, se l'advertix que, transcorreguts tres mesos, es produirà la caducitat de l'expedient, amb l'arxivament de les actuacions?.  
5. El 22 de desembre de 2011 va tindre entrada escrit de l'Ajuntament, de data 14 de desembre de 2011, en què expressava la pretensió municipal de resoldre en pròximes dates els requeriments expressats.  
  
Davant de la falta de presentació de la documentació requerida, per mitjà d'un escrit de data 7 de novembre de 2012, es va comunicar a l'Ajuntament de Villena el següent:  
?Està en tramitació en el Servici Territorial d'Urbanisme l'expedient de referència i consta que en data 8 de setembre de 2010 es va traslladar a eixe ajuntament l'informe emés per ADIF en data 1 de setembre de 2010, a fi que s'incorporaren en la documentació tècnica les qüestions assenyalades en este, amb la indicació que la documentació així modificada haurà de ser aprovada pel Ple municipal i remetre's al Servici Territorial d'Urbanisme d'Alacant per triplicat exemplar i degudament diligenciat pel secretari municipal en relació amb l'aprovació esmentada. Haurà de remetre-se'n, a més, un exemplar en format electrònic.  
  
Consta igualment que el 18 d'octubre de 2010 es va traslladar a eixe ajuntament l'informe emés per la Direcció General d'Infraestructures Ferroviàries del Ministeri de Foment en data 29 de setembre de 2010, a fi que s'incorporaren en la documentació tècnica les qüestions assenyalades en este, amb la indicació que la documentació així modificada haurà de ser aprovada pel Ple municipal i remetre's al Servici Territorial d'Urbanisme d'Alacant per triplicat exemplar i degudament diligenciat pel secretari municipal en relació amb l'aprovació esmentada. Haurà de remetre-se'n, a més, un exemplar en format electrònic.  
  
En data 22 de desembre de 2011 va tindre entrada escrit municipal en què expressava la pretensió de resoldre en pròximes dates els requeriments expressats. No obstant això, no consta fins al dia de hui que l'Ajuntament haja remés la documentació requerida, i l'expedient es troba paralitzat per esta causa.  
Se li comunica que, fins que no es complete la documentació en els termes assenyalats, l'expedient seguirà paralitzat, per la qual cosa, de conformitat amb el que establix l'article 92 de la Llei de Règim Jurídic de les Administracions Públiques i del Procediment Administratiu Comú, se l'advertix que, transcorreguts tres mesos, es produirà la caducitat de l'expedient, amb l'arxivament de les actuacions?.  
Este escrit va ser notificat a l'Ajuntament de Villena en data 15 de novembre de 2012, sense que fins al dia de hui l'Ajuntament haja presentat la documentació requerida.  
  
Fonaments de dret  
Primer. L'article 92 de la LRJAP establix:  
?1. En els procediments iniciats a sol·licitud de l'interessat, quan es produïsca la seua paralització per causa imputable a este, l'Administració l'advertirà que, transcorreguts tres mesos, es produirà la seua caducitat. Consumit este termini sense que el particular requerit realitze les activitats necessàries per a reprendre la tramitació, l'Administració acordarà l'arxivament de les actuacions i ho notificarà a l'interessat. Contra la resolució que declare la caducitat seran procedents els recursos pertinents.  
2. No podrà acordar-se la caducitat per la simple inactivitat de l'interessat en el compliment de tràmits, sempre que no siguen indispensables per a dictar una resolució. Esta inactivitat no tindrà un altre efecte que la pèrdua del seu dret al tràmit referit.  
3. La caducitat no produirà per si sola la prescripció de les accions del particular o de l'Administració, però els procediments caducats no interrompran el termini de prescripció.  
4. Podrá no ser aplicable la caducitat en el cas que la qüestió suscitada afecte l'interés general, o siga convenient suscitar-la per a la seua definició i esclariment?.  
En el cas que ens ocupa es donen les circumstàncies perquè siga procedent la resolució que declare la caducitat del procediment d'aprovació definitiva, amb l'arxivament consegüent de les actuacions.  
Segon. La Comissió Territorial d'Urbanisme és l'òrgan competent per a la resolució dels expedients relatius a plans parcials de competència autonòmica de municipis de menys de 50.000 habitants, de conformitat amb allò que disposa l'article 54.2.B de la Llei 6/1994, reguladora de l'activitat urbanística, en relació amb l'article 8.1 del Reglament dels òrgans territorials, d'avaluació ambiental i urbanístics de la Generalitat, aprovat pel Decret 135/2011, de 30 de setembre, del Consell.  
  
Vistos els preceptes legals mencionats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, i la resta de disposicions d'aplicació general i pertinent, la Comissió Territorial d'Urbanisme resol:  
  
Únic  
Declarar la caducitat del procediment d'aprovació definitiva de l'homologació i pla parcial del sector Mercat del municipi de Villena, amb l'arxivament consegüent.  
  
Contra la present resolució, que no posa fi a la via administrativa, i de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de l'article 13.2 del Reglament dels òrgans territorials i urbanístics de la Generalitat, aprovat pel Decret 162/2007, de 21 de setembre, del Consell, es pot interposar recurs d'alçada davant de la Secretaria Autonòmica de Territori, Medi Ambient i Paisatge, en el termini d'un mes comptat a partir de l'endemà de la data de recepció de la present notificació.  
  
En el cas de les administracions públiques, de conformitat amb l'article 44.1 de la Llei 29/1998, Reguladora de la Jurisdicció Contenciosa Administrativa, no es podrà interposar recurs en via administrativa. Estes podran interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptat des de l'endemà de la notificació, de conformitat amb el que preveu l'article 46.1 de la llei esmentada. També podran formular requeriment d'anul·lació o revocació a l'empara del que preveu l'article 44 de la dita norma. Este requeriment haurà de dirigir-se a esta administració per mitjà d'un escrit raonat i haurà de produir-se en el termini de dos mesos comptats des de la notificació del present o des que l'Administració requeridora l'haja conegut o pogut conéixer.  
  
Tot això sense perjuí que es puga exercitar qualsevol altre recurs o acció que crega oportú».  
  
Alacant, 12 de maig de 2014.- El director territorial d'Infraestructures, Territori i Medi Ambient: Javier Sogorb Guerra.